Mark Milley
Mark Alexander Milley (sündinud 20. juunil 1958 Winchesteris Massachusettsi osariigis) on Ameerika Ühendriikide maaväe erukindral, kes oli kahekümnes Ameerika Ühendriikide staabiülemate ühendkomitee esimees. Kindrali teenistusaeg lõppes 29. septembril 2023. Varem, 14. augustist 2015 kuni 9. augustini 2019, oli ta 39. maaväe staabiülem, ning oli kogu oma sõjaväelise karjääri jooksul mitmetel juhtimis- ja staabipositsioonidel kaheksas diviisis ja eriüksuses.